Nicușor Dan, la reuniunea Coaliției de Voință: „E important modul în care se realizează pacea. E în joc securitatea Mării Negre”
Președintele Nicușor Dan spune că în cadrul reuniunii Coaliției de Voință a subliniat că „modul în care se realizează pacea este extrem de important pentru România”, fiind în joc securitatea regiunii Mării Negre. Șeful statului precizează că toți liderii europeni sunt de acord că e nevoie de un armistițiu în Ucraina, înainte de orice negocieri. În același timp, el salută „determinarea lui Donald Trump de a pune capăt agresiunii ruse”.